text: [{"text_idx": "#000002", "text": "Tey allarflestu rista a\u0301 h\u00f8vdinum, ta\u0301 tey hoyra ein so ta\u0301puligan spurning. Ti\u0301 sja\u0301lvandi var\u00f0 Jesus f\u00f8ddur i\u0301 Betlehem sunnanfyri Jerusalem. Ta\u00f0 stendur ty\u0301\u00f0iliga og kla\u0301rt i\u0301 jo\u0301laevangeliinum. Kortini hoyrist av og a\u0301, at ta\u00f0 er ikki serliga sannli\u0301kt, at Jesus var\u00f0 f\u00f8ddur i\u0301 by\u0301i Da\u0301vids. F\u00f8\u00f0ista\u00f0 Jesusar er heldur at finna i\u0301 Galilea, halda n\u00f8kur."}, {"text_idx": "#000003", "text": "Hvat nu\u0301, um evangeliini mistaka seg? Samb\u00e6rt fornfr\u00f8\u00f0ini var einki Betlehem i\u0301 Judea a\u0301 Jesu ti\u0301\u00f0. Hvat grundarlag hava vit fyri at halda, at ta\u00f0 var i\u0301 hesum Betlehem, at Jesus kom i\u0301 heimin?"}, {"text_idx": "#000004", "text": "Jerome Murphy-O\u2019Connor, professari i\u0301 Ny\u0301ggja testamenti vi\u00f0 E\u0301cole Biblique i\u0301 Jerusalem, skriva\u00f0i i\u0301 1990 eina grein, har hann umr\u00f8\u00f0ur, hvat vit hava av upply\u0301singum i\u0301 teimum gomlu keldunum um f\u00f8\u00f0ista\u00f0 Jesusar."}, {"text_idx": "#000005", "text": "Ta elstu upply\u0301singina (aftana\u0301 evangeliini eftir Matteus og Lukas) finna vit hja\u0301 ti\u0301 kristna tru\u0301arverjanum (apologetinum) Justini Martyr (uml. 160 e.Kr.). Justin veit, at Jesus var\u00f0 f\u00f8ddur i\u0301 einum helli n\u00e6r vi\u00f0 Betlehem i\u0301 Judea."}, {"text_idx": "#000006", "text": "I\u0301 samr\u00f8\u00f0u vi\u00f0 j\u00f8dan Tryfon sigur hann: \u201dTa\u0301 i\u00f0 Jo\u0301sef ikki fann naka\u00f0 sta\u00f0 i\u0301 bygdini, har hann kundi bu\u0301gva, settist hann ni\u00f0ur vi\u00f0 eitt helli, sum var n\u00e6r vi\u00f0 bygdina. Og me\u00f0an tey vo\u0301ru har, a\u0301tti Maria Kristus og leg\u00f0i hann i\u0301 eina krubbu, har vi\u0301smenninir, sum komu u\u0301r Ara\u0301bia, funnu hann\u201d. (Samr\u00f8\u00f0a vi\u00f0 j\u00f8dan Tryfo, 78,3)."}, {"text_idx": "#000008", "text": "Samb\u00e6rt honum var\u00f0 Jesus f\u00f8ddur i\u0301 einum helli heilt n\u00e6r vi\u00f0 Betlehem."}, {"text_idx": "#000009", "text": "Ta\u00f0 er heilt vi\u0301st ikki naka\u00f0, sum Justin hevur funni\u00f0 uppa\u0301, sigur Murphy-O\u2019Connor. Justin tekur i\u0301 si\u0301num riti grei\u00f0a fra\u0301st\u00f8\u00f0u fra\u0301 mitra-dyrkanini, sum var vor\u00f0in sera v\u00e6l umto\u0301kt i\u0301 ro\u0301mverska ri\u0301kinum. Her tilbo\u0301\u00f0u fo\u0301lk gudin Mitra, sum skuldi vera f\u00f8ddur i\u0301 einum helli."}, {"text_idx": "#000010", "text": "Ta\u00f0, at Justin i\u0301 si\u0301ni kunning sigur, at Jesus var\u00f0 f\u00f8ddur i\u0301 einum helli, ho\u0301ast vandan fyri, at mo\u0301tpartar hansara vilja mistaka Jesus vi\u00f0 Mitra, vi\u0301sir, hvussu vi\u0301sur hann er i\u0301, at Jesus var\u00f0 f\u00f8ddur i\u0301 einum helli vi\u00f0 Betlehem."}, {"text_idx": "#000012", "text": "\u201dOg tey vo\u0301ru komin ha\u0301lva lei\u00f0, ta\u0301 Maria seg\u00f0i vi\u00f0 Jo\u0301sef: \u201dJo\u0301sef, hja\u0301lp m\u00e6r ni\u00f0ur av asnanum, ti\u0301 barni\u00f0, eg beri undir belti, vil sleppa u\u0301t.\u201d Og hann hja\u0301lpti henni ni\u00f0ur a\u0301 sta\u00f0num, og hann seg\u00f0i vi\u00f0 hana: \u201dHvagar skal eg lei\u00f0a teg og verja ti\u0301tt blu\u0301ni, ti\u0301 sta\u00f0i\u00f0 er oy\u00f0i\u00f0?\u201d Og hann fann eitt helli har og leiddi hana inn hagar\u201d. (Ja\u0301kups undanevangelii 17-18; J\u00f8rgen Ledet Christiansen og Helge Kj\u00e6r Nielsen, \u2018Nytestamentlige Apokryfer\u2019, 2002, si\u0301\u00f0a 142)."}, {"text_idx": "#000013", "text": "H\u00f8vundurin kennir kortini ikki tey landafr\u00f8\u00f0iligu vi\u00f0urskiftini i\u0301 Palestina serliga v\u00e6l. Hann sigur til d\u00f8mis, at helli\u00f0 la\u0301 mi\u00f0skei\u00f0is millum Jerusalem og Betlehem."}, {"text_idx": "#000015", "text": "\u201dUm nakar ynskir fleiri pro\u0301gv umframt profetii\u00f0 hja\u0301 Mika og s\u00f8guna i\u0301 evangeliunum hja\u0301 Jesu l\u00e6rusveinum til tess at ver\u00f0a sannf\u00f8rdur um, at Jesus var\u00f0 f\u00f8ddur i\u0301 Betlehem, so kann hann leggja til merkis, at i\u0301 samsvari vi\u00f0 fra\u0301s\u00f8gnina i\u0301 evangeliinum um f\u00f8\u00f0ing hansara, ver\u00f0ur helli\u00f0 vi\u0301st i\u0301 Betlehem og krubban i\u0301 hellinum, har Jesus var\u00f0 sveiptur i\u0301 kl\u00e6\u00f0i. Ta\u00f0, sum ver\u00f0ur vi\u0301st har, er kent i\u0301 \u00f8kinum, ennta\u0301 av fo\u0301lki, sum eru fremmand fyri tru\u0301nni, av ti\u0301 at ta\u00f0 var i\u0301 hesum helli, at tann Jesus, sum ver\u00f0ur tilbi\u00f0in og \u00e6ra\u00f0ur av kristnum, var\u00f0 f\u00f8ddur\u201d."}, {"text_idx": "#000016", "text": "Origines hevur o\u0301iva\u00f0 s\u00e6\u00f0 helli\u00f0 millum a\u0301r 231 og 246, sigur Murphy-O\u2019Connor. Sta\u00f0i\u00f0, har Jesus var\u00f0 f\u00f8ddur, er v\u00e6l kent i\u0301 \u00f8kinum, og sja\u0301lvt tey ikki-kristnu i\u0301 \u00f8kinum kunnu vi\u0301sa teimum vitjandi a\u0301 sta\u00f0i\u00f0."}, {"text_idx": "#000017", "text": "Umbygt til eina heidna lund"}, {"text_idx": "#000018", "text": "Kirkjufa\u00f0irin Hieronymus (347-420) livdi i\u0301 Betlehem fra\u0301 385 og til hann doy\u00f0i. I\u0301 einum av br\u00f8vum si\u0301num (Epistul 58.3) sigur hann um tey heilagu st\u00f8\u00f0ini i\u0301 Jerusalem og Betlehem:"}, {"text_idx": "#000020", "text": "Hieronymus sigur, at ro\u0301mverski keisarin Hadrian umbygdi tey j\u00f8dakristnu heilagu st\u00f8\u00f0ini til hei\u00f0in st\u00f8\u00f0. F\u00f8\u00f0ista\u00f0 Jesusar var\u00f0 gj\u00f8rt til eina heilaga lund hja\u0301 einum ba\u0301bylonskum-grikskum gudi."}, {"text_idx": "#000021", "text": "A\u0301 tann ha\u0301tt hja\u0301lpti Hadrian keisari mo\u0301ti si\u0301num vilja til at var\u00f0veita minni\u00f0 i\u0301 Betlehem um, at Jesus var\u00f0 f\u00f8ddur har."}, {"text_idx": "#000022", "text": "Ta\u00f0 er o\u0301hugsandi, at i\u0301bu\u0301gvarnir i\u0301 Betlehem bara funnu uppa\u0301 eitt ella anna\u00f0 helli sum f\u00f8\u00f0ista\u00f0 Jesusar. Ta\u0301 i\u00f0 tey halda so fast vi\u00f0, at Jesus kom i\u0301 heimin ju\u0301st i\u0301 ti\u0301 hellinum, sum gj\u00f8gnum mong a\u0301r la\u0301 mitt i\u0301 eini heidnari lund, mugu tey hava havt sera go\u0301\u00f0ar grundir til tess."}, {"text_idx": "#000023", "text": "Hetta helli\u00f0 undir F\u00f8\u00f0ingarkirkjuni i\u0301 Betlehem ver\u00f0ur a\u0301vi\u0301st sum f\u00f8\u00f0ingarsta\u00f0 Jesusar. Allar fornkirkjuligar keldur eru samdar um, at Jesus kom i\u0301 heimin i\u0301 einum helli vi\u00f0 Betlehem."}, {"text_idx": "#000024", "text": "Murphy-O\u2019Connor vendir s\u00e6r si\u0301\u00f0ani til keldurnar i\u0301 Ny\u0301ggja testamenti vi\u00f0vi\u0301kjandi f\u00f8\u00f0ing Jesusar, Matteus 2 og Lukas 2. Matteus og Lukas eru samdir um, at Jesus var\u00f0 f\u00f8ddur i\u0301 Betlehem i\u0301 Judea; men teir siga einki um naka\u00f0 helli, bert at hann kom i\u0301 heimin i\u0301 einum fjo\u0301si."}, {"text_idx": "#000025", "text": "Tey b\u00e6\u00f0i evangeliini eru r\u00e6ttiliga ymisk og hava hv\u00f8r si\u0301na fra\u0301grei\u00f0ing um hendingarnar a\u0301 jo\u0301lum. T\u00e6r ba\u0301\u00f0ar fra\u0301sagnirnar eru eftir \u00f8llum at d\u00f8ma skriva\u00f0ar o\u0301heftar av hv\u00f8r a\u00f0rari. Tess meira umra\u0301\u00f0andi er ta\u00f0, samb\u00e6rt Murphy-O\u2019Connor, at leggja til merkis, hvat teir so eru samdir um. Teir eru millum anna\u00f0 samdir um, at Jesus var\u00f0 f\u00f8ddur i\u0301 Da\u0301vids by\u0301i."}, {"text_idx": "#000026", "text": "Ny\u0301ggja testamenti leggur aftur og aftur dent a\u0301, at Jesus var av kongligari, Da\u0301vids, \u00e6tt. Men Jesu li\u0301v og levna\u00f0ur var avgj\u00f8rt ikki, sum v\u00e6nta\u00f0 var\u00f0 av einum messiasi. Hann fo\u0301r ikki mo\u0301ti teimum ro\u0301mversku valdsharrunum. Hann arbeiddi ikki fyri politiska fr\u00e6lsi I\u0301sraels. Hann helt saman vi\u00f0 tollarum og syndarum og hev\u00f0i vanlig fo\u0301lk vi\u00f0 i\u0301 si\u0301num fylgi."}, {"text_idx": "#000027", "text": "Ta\u0301 tey fyrstu kristnu hildu fast vi\u00f0, at Jesus er Messias av Da\u0301vids \u00e6tt, hev\u00f0i ta\u00f0 ikki naka\u00f0 vi\u00f0 hansara li\u0301vsf\u00f8rslu at gera. Murphy-O\u2019Connor sigur, at hendan vi\u00f0urkenning millum anna\u00f0 var ti\u0301, at Jesus i\u0301 veruleikanum var f\u00f8ddur i\u0301 Da\u0301vids by\u0301i."}, {"text_idx": "#000029", "text": "Ta\u00f0 eru nevniliga sera fa\u0301ar og tilvildarligar fornfr\u00f8\u00f0iligar kanningar gj\u00f8rdar i\u0301 Betlehem. I\u0301 nu\u0301verandi by\u0301num liggja F\u00f8\u00f0ingarkirkjan og F\u00f8\u00f0ingarhelli\u00f0. Ti\u0301 kunnu umfatandi fornfr\u00f8\u00f0iligar kanningar ikki gerast."}, {"text_idx": "#000030", "text": "Ta\u00f0 sindri\u00f0 av u\u0301tgrevstrum, sum er gj\u00f8rt, vi\u0301sur, at by\u0301urin var\u00f0 bygdur i\u0301 gamlatestamentligari ti\u0301\u00f0 i\u0301 \u00f8kinum beint eystanfyri og sunnanfyri F\u00f8\u00f0ingarkirkjuna. Mong pottabrot eru funnin. Sta\u00f0i\u00f0, har F\u00f8\u00f0ingarkirkjan stendur, hevur kanska ligi\u00f0 beint uttanfyri by\u0301in. Enn er einki funni\u00f0 i\u0301 Betlehem, sum er fra\u0301 ny\u0301ggjatestamentligari ti\u0301\u00f0."}, {"text_idx": "#000031", "text": "Ta\u00f0 sigur, at okkara fornfr\u00f8\u00f0iliga vitan er bert i\u0301 brotum."}, {"text_idx": "#000032", "text": "Ta\u0301 ta\u00f0 ver\u00f0a m\u00f8guleikar fyri veruligum u\u0301tgrevstrum, fara leivdir fra\u0301 Jesu ti\u0301\u00f0 uttan iva at koma undan kavi, ju\u0301st sum ta\u00f0 hendi fyri tveimum a\u0301rum si\u0301\u00f0ani i\u0301 Nasaret (greinin er skriva\u00f0 i\u0301 2010, red.), har ta\u00f0 fyri fyrstu fer\u00f0 vo\u0301r\u00f0u funnar leivdir av vanligum hu\u0301sum fra\u0301 1. \u00f8ld eftir Krist. Av tilvild var\u00f0 fyri tveimum a\u0301rum si\u0301\u00f0ani funnin ein gr\u00f8v fra\u0301 ro\u0301mverskari ti\u0301\u00f0 vi\u00f0 krubbusta\u00f0i\u00f0 i\u0301 Betlehem. Ta\u00f0 ver\u00f0a o\u0301iva\u00f0 funnar leivdir av eini bygd fra\u0301 Jesu ti\u0301\u00f0, um m\u00f8guleikar vera til u\u0301tgrevstur."}, {"text_idx": "#000033", "text": "Fyri tveimum a\u0301rum si\u0301\u00f0ani (greinin er skriva\u00f0 i\u0301 2010, red.) vo\u0301r\u00f0u leivdir av hu\u0301sum fra\u0301 Jesu ti\u0301\u00f0 funnar vestanfyri Bo\u00f0anarkirkjuna i\u0301 Nasaret. I\u0301 hu\u0301sunum vo\u0301ru tvey ru\u0301m og eitt li\u0301ti\u00f0 tu\u0301n frammanfyri. Ta\u00f0 er tann fyrsti beinlei\u00f0is fornfr\u00f8\u00f0iligi vitnisbur\u00f0urin um, at fo\u0301lk bu\u0301\u00f0i i\u0301 Nasaret i\u0301 1. \u00f8ld e.Kr. Ver\u00f0a m\u00f8guleikar givnir fyri u\u0301tgrevstri eystan- og sunnanfyri F\u00f8\u00f0ingarkirkjuna i\u0301 Betlehem, ver\u00f0a leivdir av hu\u0301sum fra\u0301 Jesu ti\u0301\u00f0 o\u0301iva\u00f0 funnar har. (Mynd: Biblical Archaeology Review 2010)"}, {"text_idx": "#000034", "text": "Ho\u0301ast tey ikki hava funni\u00f0 no\u0301gv fornfr\u00f8\u00f0iligt, er go\u0301\u00f0 grund til at halda, at Jesus var\u00f0 f\u00f8ddur i\u0301 einum fjo\u0301si inni i\u0301 einum helli vi\u00f0 Betlehem. Allar fornkirkjuligar keldur peika tann vegin, og ta\u00f0 finst eingin si\u00f0venja fyri n\u00f8krum \u00f8\u00f0rum sta\u00f0."}, {"text_idx": "#000036", "text": "Torfinn Jacobsen ty\u0301ddi greinina, sum var\u00f0 prenta\u00f0 i\u0301 Tru\u0301bo\u00f0anum nr. 24/2011."}, {"text_idx": "#000037", "text": "Afturum Boxing Day: heiligdagurin vi\u00f0 go\u0301\u00f0ger\u00f0um"}, {"text_idx": "#000040", "text": "Ti\u0301 at tykkum er i\u0301 dag ein frelsari f\u00f8ddur...Luk 2,11 Vit syngja i\u0301 einum jo\u0301lasangi: A\u0301 I\u0301sraels fl\u00f8tum Gu\u00f0 sendi si\u0301tt bo\u00f0 Vi\u00f0 einglum til hir\u00f0ar: \u201cGu\u00f0 elskar os..."}, {"text_idx": "#000044", "text": "Nu\u0301 jo\u0301lini stunda til og hv\u00f8r i\u0301 si\u0301num lagi royna at hugna um og tendra ljo\u0301s i\u0301 hesi myrku jo\u0301lati\u0301\u00f0, leita tankar okkara eisini u\u0301t i\u0301 heim til teirra, sum ikki vera heima a\u0301 jo\u0301lum. Ta\u00f0 er alti\u0301\u00f0 gott at fr\u00e6t..."}, {"text_idx": "#000048", "text": "Vit ny\u0301ta cookies a\u0301 okkara si\u0301\u00f0u."}, {"text_idx": "#000056", "text": "Hesar cookies hja\u0301lpa okkum at betra si\u0301\u00f0una vi\u00f0 ti\u0301\u00f0ini."}]